Sersant sterf toe dwaalkoeël hom tref | Maroela Media
Brig. Mathapelo Peters, woordvoerder van die polisie, het gesê die polisiebeampte, gebaseer by misdaadintelligensie in die ooste van Johannesburg, was saam met sy vrou, 'n administratiewe klerk by Cleveland-polisie, by die restaurant.
"Die voorlopige ondersoek dui daarop dat 'n verdagte uit 'n voertuig by die Shell Ultra City-vulstasie geklim het en op 'n taxibestuurder wou skiet toe sy vuurwapen nie wou afgaan nie. Toe 'n skoot uiteindelik afgaan, het die taxibestuurder reeds gevlug en twee skote het die polisiesersant en 'n vrou, wat in die hospitaal aansterk, getref," het Peters verduidelik.
Die motief vir die skietery moet nog bevestig word.
Buiten moontlike kringtelevisiebeeldmateriaal, doen die polisie 'n beroep op enigiemand wat dalk 'n ooggetuie was om na vore te kom en die polisie by te staan met enige verdere inligting.
Lt.genl. Deliwe de Lange, provinsiale polisiekommissaris, het sy meegevoel betuig met die familie en vriende van die polisiebeampte.
RIP. Sterkte aan sy familie.
Dink nie enige van die politieke leiers het n idee wat in die land aangaan nie. Moord en om iemand te skiet is n daaglikse tydverwyl. Dit is omdat almal weet die polisie gaan jou dalk nie eers kry nie, kry hulle jou koop jy hom om, gaan jy tronk toe is dit vir n kort tydjie. In die tronk kry jy beter kos as by jou huis. Dit is totaal chaos maar die mense daarbo het mos almal n groep gewapende bewaarders. Hoekom dus omgee vir die man op straat. Besef hulle nie, hoe meer skurke wegkom hoe meer… Lees meer »